પહેલાં એ નક્કી કરો કે તમારે એ ઘર રહેવા માટે જોઈએ છે કે માત્ર ઇન્વેસ્ટમેન્ટ માટે? જો તમે એ ફ્લૅટમાં રહેવા માગતા હો તો એ તમારા કામ કરવાના સ્થળથી નજીક હોવું જોઈએ. તમારા લક્ઝુરિયસ ઘરમાં જાકુઝી કે સ્પા હશે એનો આનંદ તમે નહીં માણી શકો, જો તમારા બે કલાક ઑફિસથી ઘરે આવવા-જવામાં વપરાશે. તમારી ઑફિસની પાસેનો ૧BHKનો ફ્લૅટ દૂરના સ્થળે આવેલા પૅન્ટહાઉસ કરતાં વધુ સારો સાબિત થશે. ઘણા ડેવલપરો સ્ટેશનથી દૂરના વિસ્તારમાં આવા લક્ઝરી ધરાવતા ફ્લૅટ્સ બનાવે છે એથી ત્યાં પહોંચવા માટે પણ ઘણી વાર મુશ્કેલી પડતી હોય છે. આથી આ બાબત પર પહેલાં ધ્યાન આપવાની જરૂર છે.